text: Efterlyst bankrøver anholdt
  09 november 2013 kl. 07.48
  Den 41-årige mand der i går blev efterlyst for bankrøveri og flere forsøg på røveri, blev anholdt i går eftermiddags.
  Manden blev anholdt på en adresse i Sønderborg.
  - Han forsøgte at flygte ned ad et nedløbsrør fra en lejlighed på 2. sal, men vi havde en hund placeret netop der, så han ombestemte sig hurtigt og kom tilbage, fortæller vicepolitiinspektør hos Syd- og Sønderjyllands Politi, Preben Westh, til jv.dk.
  Den 41-årige blev fremstillet i grundlovsforhør i går.
  